รัฐบาลไทย-ข่าวทำเนียบรัฐบาล-นายกรัฐมนตรีร่วมการประชุมผู้นำ G20  ณ นครหางโจว สาธารณรัฐประชาชนจีน
วันพุธที่ 19 ตุลาคม 2559
นายกรัฐมนตรีร่วมการประชุมผู้นํา G20  ณ นครหางโจว สาธารณรัฐประชาชนจีน
พลตรี วีรชน สุคนธปฏิภาค รองโฆษกประจําสํานักนายกรัฐมนตรี แถลงข่าวภารกิจนายกรัฐมนตรีแก่สื่อมวลชน  ในโอกาสพลเอกประยุทธ์ จันทร์โอชา นายกรัฐมนตรี  ได้รับเชิญให้เข้าร่วมการประชุมผู้นํา G20 ประจําปี 2559  ในฐานะประธาน G77 ระหว่างวันที่ 4-5  กันยายน 2559 ที่นค
นายกรัฐมนตรีร่วมการประชุมผู้นํา G20 ณ นครหางโจว สาธารณรัฐประชาชนจีน
พลตรี วีรชน สุคนธปฏิภาค รองโฆษกประจําสํานักนายกรัฐมนตรี แถลงข่าวภารกิจนายกรัฐมนตรีแก่สื่อมวลชน ในโอกาสพลเอกประยุทธ์ จันทร์โอชา นายกรัฐมนตรี ได้รับเชิญให้เข้าร่วมการประชุมผู้นํา G20 ประจําปี 2559 ในฐานะประธาน G77 ระหว่างวันที่ 4-5 กันยายน 2559 ที่นครหางโจว มณฑลเจ้อเจียง สาธารณรัฐประชาชนจีน ซึ่งนายกรัฐมนตรีจะกล่าวแสดงวิสัยทัศน์ของไทยร่วมกับผู้นํา G20 ภายใต้หัวข้อหลักว่า “การมุ่งสู่เศรษฐกิจโลกที่สร้างสรรค์ มีพลัง เชื่อมโยง และเปิดให้ทุกภาคส่วนมีส่วนร่วม (Towards an Innovative, Invigorated, Interconnected and Inclusive World Economy) พร้อมทั้งมีกําหนดพบหารือทวิภาคีกับผู้นําประเทศอื่นๆ ด้วย
รองโฆษกประจําสํานักนายกรัฐมนตรีกล่าวว่า การที่ผู้นําของไทยได้รับเชิญให้เข้าร่วมการประชุมผู้นํา G20 ในครั้งนี้ ย้ําถึงสถานะของไทยในฐานะประเทศที่มีบทบาทสร้างสรรค์ที่ได้รับการยอมรับในเวทีโลก ทั้งในฐานะประธาน G77 และสะท้อนให้เห็นถึงความสนใจและความเชื่อมั่นของประชาคมระหว่างประเทศ ที่มีต่อการเมืองเศรษฐกิจไทย วิสัยทัศน์ของไทย ตามหลักการปรัชญาเศรษฐกิจพอเพียง ภายใต้แนวทางการส่งเสริมการเติบโตภายใน (home grown approach) เพื่อบรรลุการพัฒนาที่ยั่งยืน ซึ่งเชื่อว่าศักยภาพทางเศรษฐกิจของไทยและภูมิภาคนี้จะเป็นส่วนหนึ่งในการกระตุ้นการเจริญเติบโตของระบบเศรษฐกิจโลกด้วย
วาระสําคัญของการประชุม ประกอบด้วย 4 เรื่อง สําคัญ คือ (1) การเจริญเติบโตทางเศรษฐกิจแนวทางใหม่ (Breaking a New Path for Growth) (2) การมีระบอบเศรษฐกิจและการเงินโลกที่มีประสิทธิผลและประสิทธิภาพมากขึ้น (More Effective and Efficient Global Economic and Financial Governance) (3) การค้าและการลงทุนระหว่างประเทศที่แข็งแกร่ง (Robust International Trade and Investment) (4) การพัฒนาที่ครอบคลุมและเชื่อมโยง (Inclusive and Interconnected Development)
วิสัยทัศน์สําคัญที่นายกรัฐมนตรีจะได้ยกหยิบต่อที่ประชุมผู้นํา G20 ครั้งนี้ ครอบคลุมการส่งเสริมความเป็นหุ้นส่วนระดับโลกเพื่อกระตุ้นแนวทางการพัฒนาใหม่ ย้ําการเพิ่มการมีส่วนร่วมของประเทศกําลังพัฒนาในสถาปัตยกรรมทางการเงินระหว่างประเทศ และเพิ่มการมีส่วนร่วมของประเทศกําลังพัฒนาในระบบการค้าโลก ผ่านการเพิ่มขีดความสามารถและเชื่อมโยง SMEs เข้าสู่ห่วงโซ่คุณค่าโลก ย้ําความสําคัญของ Home Grown Approaches ในการบรรลุวาระ ค.ศ. 2030และชื่นชมบทบาทของ G20 ต่อการแบ่งปันองค์ความรู้และพัฒนาศักยภาพของประเทศกําลังพัฒนา ในการบรรลุวาระ ค.ศ. 2030 ผ่านการจัดทําแผนปฏิบัติการกลุ่ม 20 ว่าด้วยวาระ ค.ศ. 2030 ทั้งนี้ ไทยพร้อมแบ่งปันประสบการณ์การพัฒนาของไทย โดยยึดหลักปรัชญาเศรษฐกิจพอเพียงเป็นพื้นฐานด้วย
สําหรับผลลัพธ์การประชุมฯ ที่สําคัญ อาทิ การจัดทําร่างพิมพ์เขียวสําหรับการเจริญเติบโตที่เกิดขึ้นจากนวัตกรรม (Blueprint for Innovation-driven Growth)  การรับรองแผนปฏิบัติการเพื่ออนุวัติวาระ ค.ศ. 2030 เพื่อการเติบโตที่ยั่งยืน (Action Plan for the Implementation of the 2030 Agenda for Sustainable Development) การรับรองยุทธศาสตร์เพื่อการเติบโตของการค้าโลก (Global Trade Growth Strategy) การส่งเสริมการปฏิรูปสถาปัตยกรรมทางการเงินระหว่างประเทศ (Reform of the International Financial Architecture)การริเริ่มความร่วมมือเพื่อการต่อต้านการทุจริต เป็นต้น
ทั้งนี้ ผู้นําสมาชิก G20 ได้ยืนยันการเข้าร่วมแล้วหลายประเทศ อาทิ สหรัฐอเมริกา เยอรมนี ซาอุดีอาระเบีย แอฟริกาใต้ เกาหลีใต้ บราซิล เม็กซิโก อินเดีย ออสเตรเลีย แคนาดา สําหรับแขกพิเศษอื่นๆ ที่จะเข้าร่วมในปีนี้ ได้แก่ สปป. ลาว ในฐานะประธานอาเซียน สาธารณรัฐชาด ในฐานะประธาน AU สาธารณรัฐเซเนกัล ในฐานะประธาน NEPAD สิงคโปร์ ในฐานะผู้แทนกลุ่ม 3G สเปนในฐานะแขกรับเชิญถาวร อียิปต์และคาซัคสถาน ในฐานะแขกของเจ้าภาพด้วย
อนึ่ง G20 ก่อตั้งขึ้นเมื่อปี 2542 เป็นกรอบการหารืออย่างไม่เป็นทางการเพื่อสนองตอบต่อวิกฤตการเงินในช่วงปลายทศวรรษ 1990 โดยการหารือมุ่งเน้นใน 3 ประเด็นหลัก คือ 1) เศรษฐกิจและเสถียรภาพทางการเงินโลก 2) การเพิ่มความแข็งแกร่งของโครงสร้างทางการเงิน และ (3) การส่งเสริมการพัฒนาเศรษฐกิจระหว่างประเทศของประเทศอุตสาหกรรมชั้นนําและประเทศเศรษฐกิจเกิดใหม่ ทั้งนี้ สมาชิกของ G20 ประกอบด้วยผู้แทนสหภาพยุโรป และอีก 19 ประเทศ ประกอบด้วย ประเทศอุตสาหกรรมชั้นนํา 8 ประเทศ ได้แก่ สหราชอาณาจักร แคนาดา ฝรั่งเศส อิตาลี ญี่ปุ่น เยอรมนี สหรัฐอเมริกา ออสเตรเลีย และประเทศกําลังพัฒนาขนาดใหญ่ 11 ประเทศ ได้แก่ อาร์เจนตินา บราซิล จีน อินเดียอินโดนีเซีย เม็กซิโก รัสเซีย ซาอุดีอาระเบีย แอฟริกาใต้ เกาหลีใต้ และตุรกี ซึ่งขนาดเศรษฐกิจของสมาชิก G20 มีสัดส่วนถึงร้อยละ 90 ของเศรษฐกิจโลก และมีประชากรรวมกันถึง 2 ใน 3 ของโลก